MATERYAL PARA SA TITSER NG KASAYSAYA N NG MG A BA N A L SA MG A HU L IN G A RA W: 181 5 -18 46 - L ESSO N 2: UNANG PANGITAIN NI JOSEP H SMI T H Mga Karagdagang Salaysay ng Unang Pangitain na Ibinigay ni Joseph Smith Kasaysayan, Bandang Tag- init 1832 "Ako ay nagsumamo sa Panginoon para sa awa, sapagkat wala na akong iba pang mapu- puntahan at makukunan ng awa. At narinig ng Panginoon ang aking pagsusumamo sa ilang, at habang nasa ayos ng pagtawag sa Panginoon, noong ikalabing- anim na taon ng aking buhay, isang haligi ng liwanag na higit pa sa liwanag ng araw sa katanghaliang- tapat ang pumaroon sa akin mula sa itaas at nanahan sa akin. Ako ay napuspos ng espiritu ng Diyos, at binuksan ng Panginoon ang kalangitan sa akin at nakita ko ang Panginoon. "At nangusap siya sa akin, sinasabing, 'Joseph, anak ko, pinatatawad na ang iyong mga kasalanan'. Humayo ka, lumakad sa aking mga palatuntunan, at sundin ang aking mga kautusan. Masdan, ako ang Panginoon ng kaluwalhatian. Ipinako Ako sa krus para sa sanlibutan nang ang lahat ng maniniwala sa aking pangalan ay magkaroon ng buhay na walang hanggan. Masdan, ang sanlibutan ay nasa makasalanang kalagayan, at walang gumagawa ng mabuti, wala, ni isa. Tinalikuran nila ang ebanghelyo at hindi sinusunod ang aking mga kautusan. Lumalapit sila sa akin sa pamamagitan ng kanilang mga labi subalit ang kanilang mga puso ay malayo sa akin. At ang aking galit ay nagniningas laban sa mga naninirahan sa lupa, upang bumisita sa kanila ayon sa kanilang kasamaan at upang isakatuparan ang sinabi ng bibig ng mga banal na propeta at apostol. Masdan at narito, ako ay kaagad na paparito, gaya ng nasusulat sa akin, nadaramitan ng kaluwalhatian ng aking Ama.' "Ang aking kaluluwa ay puspos ng pagmamahal at sa loob ng maraming araw maaari akong magalak nang may malaking kagalakan." Journal, Nobyembre 9-11, 1835 "Nanawagan ako sa Panginoon sa taimtim na panalangin. Isang haliging apoy ang lumitaw sa itaas ng aking ulo. Nakatuon iyon sa akin at napuspos ako ng di- masambit na kagalakan. Isang personahe ang lumitaw sa gitna ng haliging nag- aapoy, na nagkalat sa buong paligid subalit walang natutupok. Hindi nagtagal isa pang personahe ang lumitaw na kamukha noong una. Sinabi Niya sa akin, 'Pinatatawad na ang iyong mga kasalanan.' Siya ay nagpatotoo sa akin na si Jesucristo ang anak ng Diyos. At marami akong nakitang anghel sa pangitaing ito." "Church History," Marso 1, 1842 (Wentworth Letter) "Ako ay nagtungo sa isang lihim na lugar sa kakahuyan at nagsimulang manawagan sa Panginoon. Habang taim- tim na abala sa pananalangin, ang aking isipan ay dinala palayo mula sa mga bagay na nakapalibot sa akin, at ako ay nabalot ng makalangit na pangitain at nakita ko ang dalawang maluwalhating personahe na hawig na hawig sa isa't isa sa mga katangian at wangis, na naliligiran ng maningning na liwanag na mas maningning kaysa araw sa katanghaliang- tapat. Sinabi nila sa akin na lahat ng sekta ng relihiyon ay naniniwala sa maling doktrina, at na wala sa mga ito ang kinikilala ng Diyos bilang kanyang simbahan at kaharian. At malinaw akong inutusan na 'huwag sumunod sa kanila,' at kasabay nito ay tumanggap ako ng isang pangako na ipaaalam sa akin ang kabuuan ng ebanghelyo balang- araw." ("Joseph Smith's Accounts of the First Vision," josephsmithpapers.org.)